****

 **REPUBLIKA HRVATSKA
KRAPINSKO-ZAGORSKA ŽUPANIJA**

Upravni odjel za gospodarstvo, poljoprivredu,

turizam, promet i komunalnu infrastrukturu

KLASA:310-04/24-01/02

URBROJ: 2140/01-06/6-24-01

Krapina, 19. siječnja 2024.

Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) upućuje se

**Javni poziv**

**za savjetovanje sa zainteresiranom javnošću u postupku donošenja Pravilnika za dodjelu potpore za poticanje proizvodnje „Zagorskih štrukli“/„Zagorskih štruklji“ Krapinsko-zagorske za razdoblje 2024.-2027. godine**

**„Zagorski štrukli“/„Zagorskih štruklji“** upisani su u registar zaštićenih oznaka zemljopisnog podrijetla na razini Europske Unije u 2022. godini.

Europskim oznakama kvalitete, odnosno zaštićenom oznakom izvornosti, zaštićenom oznakom zemljopisnog podrijetla ili oznakom zajamčeno tradicionalnog specijaliteta označeni su proizvodi čiji je naziv kao takav zaštićen u cijeloj Europskoj uniji, a proizvode se u skladu s propisanim specifikacijama proizvoda koje su izradili sami proizvođači te u njima definirali svoj proizvod i način njegove proizvodnje.

Zaštita na europskoj razini znači veću dodanu vrijednost, bolju konkurentnost i vidljivost na tržištu.

Dodjelom bespovratne potpore za poticanje proizvodnje **„Zagorskih štrukli“/„Zagorskih štruklji“** cilj je potaknuti proizvodnju **„Zagorskih štrukli“/„Zagorskih štruklji“** te povećati njihovu konkurentnost na tržištu.

Kroz Pravilnik o dodjeli potpore za poticanje proizvodnje **„Zagorskih štrukli“/„Zagorskih štruklji“** Krapinsko-zagorske županije za razdoblje 2024.-2027. godine utvrditi će se način i uvjeti dodjele potpore usklađeni sUredbom Komisije (EU) 2023/2831 od 13. prosinca 2023. godine o primjeni članka 107. i 108. Ugovora o funkcioniranju Europske unije na *de minimis* potpore (Službeni list Europske unije, L 2023/2831).

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Narodne novine“ broj 24/14.), poziva se zainteresirana javnost da svojim prijedlozima i sugestijama pridonese kvaliteti akta koji se donosi i da svoje primjedbe i prijedloge putem **obrasca za sudjelovanje u javnoj raspravi** **(ispod teksta).**

Popunjeni obrazac dostavite na adresu elektroničke pošte: **poljoprivreda@kzz.hr** do **17. veljače 2024. godine** ili na adresu Krapinsko-zagorska županija, Upravni odjel za gospodarstvo, poljoprivredu, turizam, promet i komunalnu infrastruktura, Magistratska 1. Krapina.

Svi u roku pristigli prijedlozi razmotrit će se i oni prihvaćeni, ugraditi će se u konačni prijedlog **Pravilnika za dodjelu potpore za poticanje proizvodnje Zagorski štrukli“/„Zagorskih štruklji“ Krapinsko-zagorske županije za razdoblje 2024.-2027. godine.**

 **PROČELNICA**

 mr. Sanja Mihovilić

DOSTAVITI:

1. Upravni odjel za gospodarstvo, poljoprivredu, turizam, promet i

komunalnu infrastrukturu,

1. Za zbirku isprava,
2. Pismohrana.